=== Tabet af tronen ===
Ved sin politik havde Louis gentagne gange pådraget sig kejserens vrede. I sommeren 1809 gik en britisk invasionshær på 40.000 mand i land på Hollands kyst. De britiske tropper erobrede øerne [[Walcheren]], [[Schouwen-Duiveland|Schouwen]] og [[Noord-Beveland|Beveland]]. Louis kæmpede i spidsen for sine hollandske tropper mod den britiske invasionshær. Med sin militære erfaring kunne han nogenlunde holde briterne stangen. Den franske politiminister [[Joseph Fouché]] havde som midlertidig indenrigsminister afsendt en hær af nationalgardister under kommando af [[Karl 14. Johan af Sverige|marskal Bernadotte]], som også med held forsvarede Antwerpen. Briterne kunne kun holde øen Walcheren; men trods det udgjorde de fortsat en fare. Louis kunne ikke håbe på yderligere bistand fra Napoléon, da hans bror var optaget af krigen mod [[Østrig]] og [[Spanien]].
Titler Samfund